**ZMLUVA O DIELO**

*uzatvorená v zmysle § 536 a nasl. zákona č. 513/1991 Zb. Obchodný zákonník v znení neskorších zmien a doplnení medzi zmluvnými stranami*

**Objednávateľ:** Základná škola s materskou školou Milana Rastislava Štefánika

Budimír 11, 044 43 Budimír

Zastúpený: PaedDr. Jana Bavoľárová, riaditeľka školy

IČO: 31953271 DIČ: 2021245798

číslo účtu: IBAN: SK67 0200 0000 0017 8714 0751

Bankové spojenie: Všeobecná úverová banka, a.s. /ďalej len "objednávateľ"/

**Zhotoviteľ:**

/ďalej len "zhotoviteľ"/

**Čl. I Predmet dohody**

1. Zmluvné strany sa na základe vzájomnej dohody rozhodli uzatvoriť túto zmluvu, predmetom ktorej je dodávka a montáž prvkov detského ihriska v areáli Základnej školy s materskou školou Milana Rastislava Štefánika, Budimír 11 v časti štruktúrovaného rozpočtu – vybudovanie detského ihriska:
   * vláčik celokovový v počte 1 ks s montážou,
   * počítadlo celokovové v počte 1 ks s montážou,
   * domček UNIVERSAL – celokovový v počte 1 ks s montážou,
   * vahadlová dvojhojdačka – celokovová v počte 1 ks s montážou.
2. Montáž prvkov na mieste realizácie zahŕňa výkopové práce pre kotvenie prvkov, osadenie a ukotvenie prvkov do pripravených základov a betonáž základov prvkov.
3. Touto zmluvou sa zhotoviteľ zaväzuje dodať s montážou objednávateľovi dielo podľa špecifikácií uvedených v tejto zmluve, na základe požiadaviek objednávateľa a objednávateľ sa zaväzuje zaplatiť zhotoviteľovi za vykonané dielo dohodnutú cenu a riadne vykonané dielo prevziať.

**Čl. II Cena za vykonanie diela**

1. Na základe dohody zmluvných strán zaplatí objednávateľ na účet zhotoviteľa za vykonané dielo sumu spolu vo výške ....................,- EUR.

2. V tejto sume sú na základe dohody zmluvných strán zahrnuté náklady na vykonanie prác a náklady na materiál potrebný pri vykonaní týchto prác.

3. Zmluvné strany sa dohodli, že táto suma je konečná a zhotoviteľ nemá nárok účtovať si vyššiu cenu z dôvodu zmeny materiálov, výrobkov a pod., okrem prípadu, kedy dôjde k navýšeniu objemu prác z dôvodu, ktorý pri uzatvorení tejto zmluvy nebolo možné objektívne predvídať.

4. Zhotoviteľ sa zaväzuje vystaviť faktúru za vykonané dielo najneskôr do 30 dní odo dňa odovzdania diela.

5. Faktúra sa považuje za zaplatenú dňom pripísania jej sumy na účet zhotoviteľa.

6. V prípade omeškania objednávateľa s úhradou platieb má zhotoviteľ právo účtovať odberateľovi popri plnení aj úroky z omeškania podľa Obchodného zákonníka.

7. Predmet zákazky bude financovaný z rozpočtu Úradu vlády a z rozpočtu verejného obstarávateľa. Zmluvnú cenu uhradí objednávateľ úspešnému uchádzačovi bezhotovostným platobným stykom. Predložená faktúra bude vystavená na základe preberacieho protokolu.

8. Splatnosť faktúry je 30 dní od jej preukázateľného doručenia objednávateľovi. Platobná povinnosť verejného obstarávateľa sa považuje za splnenú v deň, keď bude z jeho bankového účtu poukázaná príslušná platba na účet úspešného uchádzača.

9. Objednávateľ neposkytuje preddavok, ani zálohovú platbu.

**Čl. III Termín plnenia diela**

1. Zhotoviteľ dodá dielo za podmienok dojednaných v tejto zmluve v termíne do 15.12.2018. Tento termín je možné predĺžiť len na základe vzájomnej dohody zmluvných strán alebo z dôvodu prípadných zlých poveternostných podmienok, kedy sa termín predlžuje o dobu, počas ktorej zhotoviteľ nemohol začať alebo pokračovať v stavebných úpravách. Za zlé poveternostné podmienky sa považujú dni, počas ktorých prší alebo sneží.

2. Zhotoviteľ je povinný na žiadosť objednávateľa informovať ho o stave vykonaných stavebných prác.

**Čl. IV Vykonanie diela a jeho odovzdanie**

1. Zhotoviteľ vykoná činnosti spojené s predmetom diela podľa tejto zmluvy na svoje náklady a nebezpečenstvo, pričom sa zaväzuje rešpektovať technické, špecifické a právne predpisy.

2. Zhotoviteľ v plnom rozsahu zodpovedá za bezpečnosť a ochranu zdravia pri práci všetkých osôb, ktoré sú oprávnené zdržiavať sa v priestore staveniska a vybaví ich ochrannými pracovnými pomôckami. Zhotoviteľ je povinný zabezpečiť na stavbe požiarnu ochranu.

3. Zhotoviteľ vyzve písomne objednávateľa na prevzatie diela najmenej 3 dni pred dňom dokončenia diela. O odovzdaní a prevzatí diela spíšu zmluvné strany zápisnicu.

**Čl. V Zodpovednosť za vady diela a záručná doba**

1. Zhotoviteľ zodpovedá za to, že predmet tejto zmluvy je zhotovený podľa noriem vzťahujúcich sa na predmet plnenia, dohodnutých zmluvných podmienok, a že počas záručnej doby bude spôsobilý na použitie na obvyklý účel a zachová si obvyklé vlastnosti.

2. Záručná doba je na všetky kovové a plastové konštrukcie prvkov je 10 rokov a začína plynúť odo dňa prevzatia diela objednávateľom.

3. Objednávateľ sa zaväzuje, že prípadnú reklamáciu vady diela uplatní bezodkladne po jej zistení a to písomnou formou.

4. Zhotoviteľ sa zaväzuje začať s odstraňovaním prípadných vád do 3 dní od uplatnenia oprávnenej reklamácie objednávateľa a vady bezplatne odstrániť v čo najkratšom technicky možnom termíne.

**Čl. VI Sankcie**

1. V prípade omeškania zhotoviteľa s odovzdaním predmetu diela v dohodnutom termíne zaplatí zhotoviteľ objednávateľovi zmluvnú pokutu vo výške 10,- eur za každý deň omeškania.

2. V prípade, ak dielo bude mať vady, zaplatí zhotoviteľ objednávateľovi zmluvnú pokutu vo výške 10 % z ceny predmetu diela.

3. V prípade omeškania objednávateľa s úhradou faktúr si môže zhotoviteľ uplatniť úrok z omeškania vo výške podľa zákona č. 513/1991 Zb. Obchodného zákonníka.

**Čl. VII Zánik zmluvy**

1. Táto zmluva zaniká riadnym ukončením a odovzdaním diela zhotoviteľom objednávateľovi a zaplatením ceny za dielo podľa ustanovení tejto zmluvy objednávateľom zhotoviteľovi.

2. Táto zmluva môže zaniknúť aj na základe dohody zmluvných strán, ku dňu ktorý si dohodnú.

3. Objednávateľ si vyhradzuje právo odstúpenia od zmluvy v prípade ak by došlo k porušeniu povinností zhotoviteľa, pri ktorom môže dôjsť k materiálnym škodám alebo k ohrozeniu zdravia, či života alebo k hrubému porušeniu technickej disciplíny zhotoviteľa pri zhotovení diela.

4. Objednávateľ je oprávnený odstúpiť od zmluvy aj v prípade podstatného prekročenia času plnenia, dohodnutého v Čl. III bod 1 tejto zmluvy. Za podstatné prekročenie času plnenia sa považuje 30 dní odo dňa, od ktorého mal zhotoviteľ predmet diela odovzdať podľa Čl. III tejto zmluvy.

5. Zhotoviteľ je oprávnený odstúpiť od zmluvy, ak objednávateľ neplní zmluvné záväzky, a tým zhotoviteľovi znemožňuje realizáciu diela.

6. Odstúpenie musí byť oznámené druhej zmluvnej strane písomne. V odstúpení musí byť uvedený dôvod, pre ktorý zmluvná strana odstupuje.

**Čl. VIII Záverečné ustanovenia**

1. Táto zmluva nadobúda platnosť a účinnosť dňom podpísania zástupcami oboch zmluvných strán.

2. Zmluva môže byť zmenená len vo forme písomných dodatkov, podpísaných oprávnenými zástupcami oboch zmluvných strán.

3. Pokiaľ v zmluve nie je dohodnuté niečo iné, platia pre zmluvný vzťah ňou založený ustanovenia Obchodného zákonníka. 4. Zmluva je vypracovaná v 4 vyhotoveniach, z ktorých 2 sú určené pre zhotoviteľa a 2 pre objednávateľa.

Objednávateľ Zhotoviteľ

V Budimíre, dňa ................... V ........................................, dňa .................

......................................... .........................................

riaditeľka školy